CELEX: 62011TB0445
Language: mt
Date: 2013-01-11 00:00:00
Title: Kawża T-445/11 u T-88/12: Digriet tal-Qorti Ġenerali tal- 11 ta’ Jannar 2013 — Charron Inox u Almet vs Il-Kunsill u Il-Kummissjoni ( “Rikors għal annullament — Rikors għad-danni — Dumping — Importazzjonijiet ta’ ċerti pajpijiet u tubi mingħajr saldaturi tal-azzar li ma jissaddadx li joriġinaw miċ-Ċina — Dazju antidumping provviżorju — Ma hemmx lok li tingħata deċiżjoni — Dazju antidumping definittiv — Rikors parzjalment manifestament inammissibbli u parzjalment manifestament infondat fid-dritt” )

9.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 71/21
            
         Digriet tal-Qorti Ġenerali tal-11 ta’ Jannar 2013 — Charron Inox u Almet vs Il-Kunsill u Il-Kummissjoni
   (Kawża T-445/11 u T-88/12) (1)
   
   (Rikors għal annullament - Rikors għad-danni - Dumping - Importazzjonijiet ta’ ċerti pajpijiet u tubi mingħajr saldaturi tal-azzar li ma jissaddadx li joriġinaw miċ-Ċina - Dazju antidumping provviżorju - Ma hemmx lok li tingħata deċiżjoni - Dazju antidumping definittiv - Rikors parzjalment manifestament inammissibbli u parzjalment manifestament infondat fid-dritt)
   2013/C 71/33
   Lingwa tal-kawża: il-Franċiż
   
      Partijiet
   
   
      Rikorrenti: Charron Inox (Marseille, Franza); u Almet (Satolas-et-Bonce, Franza) (rappreżentant: P.-O. Koubi-Flotte, avukat)
   
      Konvenuti: Il-Kunsill tal-Unjoni Ewropea (rappreżentanti: J.-P. Hix, aġent, assistit minn G. Berrisch u A. Polcyn, avukati) (Kawża T-88/12); u Il-Kummissjoni Ewropea (rappreżentanti: B. Stromsky u S. Thomas, aġenti) (Kawża T-445/11)
   
      Intervenjenti insostenn tal-konvenut: Il-Kummissjoni Ewropea (rappreżentanti: B. Stromsky u S. Thomas, aġenti) (Kawża T-88/12)
   
      Suġġett
   
   Fil-Kawża T-445/11, prinċipalment, talba għall-annullament tar-Regolament tal-Kummissjoni (UE) Nru 627/2011, tas-27 ta’ Ġunju 2011, li jimponi dazju provviżorju antidumping fuq l-importazzjonijiet ta’ ċerti pajpijiet u tubi mingħajr saldaturi tal-azzar li ma jissaddadx li joriġinaw mir-Repubblika Popolari taċ-Ċina (ĠU L 169, p. 1), kif ukoll, sussidjarjament, talba għad-danni sabiex jinkiseb kumpens għad-dannu allegatament subit mir-rikorrenti minħabba d-dħul fis-seħħ immedjat ta’ dan ir-regolament u, fil-Kawża T-88/12, prinċipalment, talba għall-annullament tar-Regolament ta’ Implimentazzjoni tal-Kunsill (UE) Nru 1331/2011, tal-14 ta’ Diċembru 2011, li jimponi dazju definittiv anti-dumping u li jiġbor b’mod definittiv id-dazju provviżorju impost fuq l-importazzjonijiet ta’ pajpijiet u tubi mingħajr saldaturi tal-azzar li ma jissaddadx, li joriġinaw mir-Repubblika tal-Poplu taċ-Ċina (ĠU L 336, p. 6), kif ukoll, sussidjarjament, talba għad-danni sabiex jinkiseb kumpens għad-dannu allegatament subit mir-rikorrenti minħabba l-ġbir definittiv tad-dazji antidumping provviżorji ordnat permezz ta’ dan ir-regolament.
   
      Dispożittiv
   
   
               (1)
            
            
               Il-Kawżi T-445/11 u T-88/12 huma magħquda għall-finijiet tad-digriet.
            
         
               (2)
            
            
               L-eċċezzjonijiet ta’ inammissibbiltà mqajma fil-Kawżi T-445/11 u T-88/12 huma magħquda fil-mertu.
            
         
               (3)
            
            
               Ma hemmx lok li tingħata deċiżjoni fil-Kawża T-445/11.
            
         
               (4)
            
            
               Ir-rikors fil-Kawża T-88/12 huwa miċħud bħala parzjalment manifestament inammissibbli u parzjalment manifestament infondat fid-dritt.
            
         
               (5)
            
            
               Charron Inox u Almet għandhom ibatu l-ispejjeż kollha fil-Kawża T-445/11.
            
         
               (6)
            
            
               Charron Inox u Almet għandhom ibatu, minbarra l-ispejjeż tagħhom, dawk sostnuti mill-Kunsill tal-Unjoni Ewropea fil-Kawża T-88/12.
            
         
               (7)
            
            
               Il-Kummissjoni Ewropea għandha tbati l-ispejjeż tagħha fil-Kawża T-88/12.
            
         
      (1)  ĠU C 290, 01.10.2011.